Uredba Komisije (ES) št. 639/1999

z dne 25. marca 1999

o dovolitvi novega dodatka v krmi

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) št. 45/1999 [2], in zlasti člena 9j in člena 3,

ker Direktiva 70/524/EGS določa, da se lahko dovolijo novi dodatki ali uporaba dodatkov ob upoštevanju znanstvenega in tehničnega napredka;

ker so novi dodatek, ki spada v skupino "elementi v sledovih", natančneje element "baker - Cu", uspešno preskusili v nekaterih državah članicah; ker je treba novi dodatek začasno dovoliti;

ker se lahko začasno dovolijo novi dodatki ali uporaba dodatkov, če dodatek pri dovoljeni vsebnosti v krmi, nima škodljivih vplivov na zdravje ljudi ali živali ali na okolje niti ne škoduje potrošnikom zaradi spremembe značilnosti izdelkov iz rejnih živali, če je njegovo vsebovanost v krmi mogoče nadzorovati in če se glede na razpoložljive rezultate upravičeno domneva, da ugodno vpliva na značilnosti omenjene krme ali na proizvodnjo rejnih živali, če je vključen v omenjeno krmo;

ker so ukrepi, predvideni v tej uredbi, v skladu z mnenjem Stalnega odbora za krmo,

SPREJELA NASLEDNJO UREDBO:

Člen 1

Snov "bakrov lizinsulfat", ki spada v skupino "elementi v sledovih", element E4 "baker - Cu", se lahko dovoli v skladu z Direktivo 70/524/EGS kot dodatek v krmi pod pogoji, določenimi v Prilogi k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. aprila 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 25. marca 1999

Za Komisijo

Franz Fischler

Član Komisije

[1] UL L 270, 14.12.1970, str. 1.

[2] UL L 6, 12.1.1999, str. 3.

--------------------------------------------------

PRILOGA

E registracijska številka | Element | Dodatek | Kemijska formula | Največja vsebnost elementa v mg/kg popolne krmne mešanice | Druge določbe | Datum poteka veljavnosti dovoljenja za trženje |

E4 | Baker - Cu | Bakrov lizinsulfat | Cu(C6H13N2O2)2.SO4 | Prašiči za pitanje: v državah članicah, kjer je povprečna gostota populacije prašičev enaka ali večja od 175 prašičev na 100 ha uporabnega kmetijskega zemljišča:do 16 tednov: 175 (skupno)v državah članicah, kjer je povprečna gostota populacije prašičev nižja od 175 prašičev na 100 ha uporabnega kmetijskega zemljišča:do 16 tednov: 175 (skupno) | Ne več od 50 mg/kg bakra v popolni krmni mešanici lahko izvira iz bakrovega lizinsulfata. | 30.9.1999 |

Prašiči za pitanje: v državah članicah, kjer je povprečna gostota populacije prašičev enaka ali večja od 175 prašičev na 100 ha uporabnega kmetijskega zemljišča:od 17. tedna do zakola: 35 (skupno)v državah članicah, kjer je povprečna gostota populacije prašičev nižja od 175 prašičev na 100 ha uporabnega kmetijskega zemljišča:od 17. tedna do šestih mesecev: 100 (skupno)nad šest mesecev do zakola: 35 (skupno)prašiči za vzrejo: 35 (skupno) Druge vrste ali kategorije živali, razen telet pred začetkom ruminacije, in ovce: 35 (skupno) | Ne več od 25 mg/kg bakra v popolni krmni mešanici lahko izvira iz bakrovega lizinsulfata. | 30.9.1999 |

--------------------------------------------------